Diari Oficial de la Generalitat Valenciana


Sumari del DOGV 5022, del 07-06-2005 (2005/6386)

ORDRE de 26 de maig de 2005, de la Conselleria d'Agricultura, Pesca i Alimentació, per la qual es modifiquen parcialment les bases reguladores establides en l'Ordre APA/3694/2004, per la qual s'estableixen ajudes a la implantació o millora de sistemes de traçat, pel que fa al procediment d'ordenació, instrucció, resolució i justificació de les ajudes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5022

Data del DOGV
:   07-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6386


Data del document
:   26-05-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * cooperativa agrícola
    * ajuda pública
    * horticultura
    * ajuda a l'agricultura
    * suport econòmic
    * agrupació de productors agraris
    * fruticultura

ORDRE de 26 de maig de 2005, de la Conselleria d'Agricultura, Pesca i Alimentació, per la qual es modifiquen parcialment les bases reguladores establides en l'Ordre APA/3694/2004, per la qual s'estableixen ajudes a la implantació o millora de sistemes de traçat, pel que fa al procediment d'ordenació, instrucció, resolució i justificació de les ajudes. [2005/X6386]
  
Mitjançant l'Ordre APA/3694//2004 de 4 de novembre, es van establir les bases reguladores i la convocatòria 2004/2005 per a la concessió de les ajudes destinades a la implantació o millora de sistemes de traçat en determinades entitats associatives del sector hortofructícola.
  
En l'article 9 es descriu el procediment per a la instrucció i resolució de les sol·licituds, la tramitació de la qual correspon al Ministeri d'Agricultura, Pesca i Alimentació.
  
Mitjançant la present ordre es pretén dictar el procediment de gestió de les ajudes per a aquelles organitzacions i agrupacions de productors de fruites i hortalisses i plàtans i creïlles, reconegudes de conformitat amb els Reglament (CE) 2200/1996, Reglament (CE) 404/1993, Reglament (CEE) 1360/1978 i Reglament (CE) 952/1997 i Reial Decret 970/2002, i per a les entitats associatives agràries (cooperatives agràries i societats agràries de transformació) no reconegudes com a organitzacions o agrupacions de productors, l'àmbit d'actuació de les quals és la Comunitat Valenciana.
  
En conseqüència, a proposta del director general de Producció i Comercialització Agrària, en l'exercici de les facultats que tinc conferides
  
ORDENE
  
Article 1. Recepció de sol·licituds
  
La recepció de les sol·licituds, tramitació, resolució i pagament de les ajudes corresponents a les organitzacions i agrupacions de productors de fruites i hortalisses, plàtan i creïlla, i les cooperatives agràries i societats agràries de transformació que no tinguen la qualificació d'organització o agrupació de productors correspondrà a la direcció general de Producció i Comercialització Agrària, a través del Servici d'Indústries Agroalimentàries.
  
Article 2. Documentació
  
La resolució de la sol·licitud haurà de tindre en compte l'adequació de la documentació presentada al que estableix l'article 8 de l'Ordre APA/3649/2004 de 4 de novembre i al que disposa l'apartat següent.
  
Article 3. Prioritats
  
En el cas en què l'import total disponible siga insuficient per a atendre totes les sol·licituds, s'assignarà el pressupost disponible entre les entitats beneficiàries, i es donarà prioritat a les entitats reconegudes com a organitzacions o agrupacions de productors i, dins de cada grup d'entitats, a les que tinguen un número més elevat de socis. Quan una entitat beneficiària estiga constituïda, en la seua totalitat o en part, per membres que al seu torn siguen persones jurídiques, integrades per productors, el nombre de socis a considerar es calcularà sobre la base del nombre de productors associats a cada persona jurídica.
  
Article 4. Resolució
  
1.El procediment per a la concessió de la subvenció serà resolt pel conseller d'Agricultura, Pesca i Alimentació, a proposta d'una Comissió Avaluadora integrada pel director general de Producció i Comercialització Agrària, el cap de l'Àrea de Comercialització Agrària, el funcionari de la CAPA amb responsabilitats de gestió en organitzacions i agrupacions de productors agraris i el cap del Servici d'Indústries Agroalimentàries, mitjançant una resolució motivada, abans del dia 30 de juny de cada any. Transcorregut el termini sense que haguera recaigut una resolució expressa, es podrà entendre desestimada la sol·licitud d'ajuda.
  
2. La resolució posarà fi a la via administrativa, i contra esta es podrà interposar recurs contenciós administratiu en el termini de dos mesos, d'acord amb el que preveu la legislació vigent i, amb caràcter potestatiu, recurs de reposició en els terminis establits en els articles 116 i 117 de la Llei 30/1992 de 26 de novembre. En cap cas podran simultanejar-se ambdós vies impugnatives.
  
3. La resolució serà notificada als interessats en els termes previstos en l'article 58 i 59 de la Llei 30/1992, sense perjuí de la publicació prevista en l'article 18 de la Llei 38/2003 de 17 de novembre, General de Subvencions.
  
Article 5. Justificació d'inversions i despeses
  
En relació a les obligacions dels beneficiaris, i al pagament i la justificació de les despeses caldrà ajustar-se al que disposen els articles 10 i 12 de l'Ordre APA/3694//2004 de 4 de novembre. El projecte s'haurà de realitzar en el termini fixat en el calendari aprovat per l'administració, i les despeses del mateix s'hauran de justificar en el termini màxim de dos mesos des de la finalització.
  
Article 6
  
En les ajudes regulades en la present ordre s'aplicarà el que preveu l'article 31 de la Llei 38/2003, pel que fa a la necessitat de sol·licitar com a mínim tres ofertes diferents, quan les despeses subvencionables superen la quantitat de 12.000 euros per a subministraments de béns d'equip o prestació de servicis per empresa de consultoria o assistència tècnica. L'esmentada exigència constituirà un requisit en la fase de pagament de l'ajuda.
  
DISPOSICIÓ ADDICIONAL
  
Les ajudes regulades en la present ordre es concediran fins a un import global màxim per a l'exercici 2005 de 500.000 euros, a càrrec de la línia T 6113, del programa 714.20.
  
DISPOSICIONS FINALS
  
Primera. Desenvolupament normatiu
  
Es faculta el director general de Producció i Comercialització Agrària per a dictar totes les disposicions que siguen necessàries per al desenvolupament del que disposa esta ordre.
  
Segona. Entrada en vigor
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de maig de 2005
  
El conseller d'Agricultura, Pesca i Alimentació,